Наистина харесвам изображението, което открих.
То всъщност показва ясно къде се намира сърцето в нашето тяло.
Вижда се, че сърцето е обградено от двете страни от ребра, нали?
Всъщност не съм го нарисувал още,
но нека ти покажа къде ще бъдат белите дробове.
Това е десният бял дроб,
а от тази страна е левият.
Тук се намира сърцето ти: между белите дробове.
Под ляво и дясно се имат предвид лявата и дясната страна на човека,
чието сърце е това.
Неговото дясно и ляво са противоположни на нашите, когато го гледаме.
Всъщност сърцето се намира между двата бели дроба в защитна кутия.
Ребрата са там основно, за да предпазват всички тези важни органи.
И под тях, ако нарисуваш това тук...
Или ако аз го нарисувам, сега се вижда,
че под всички тези неща се намира един много важен мускул.
Хората обикновено не говорят за този мускул,
това не е един от мускулите, които хората обичайно тренират във фитнеса.
Този мускул се нарича диафрагма.
Диафрагмата и ребрата ти ограждат това пространство.
Диафрагмата се явява дъното и ребрата са един вид
тавана и стените на това пространство.
А вътре в това пространство се намират белите дробове,
а също и сърцето.
Всичко това представлява гръдният кош (торакс).
Но какво точно прави сърцето?
Ще разчистя малко място и ще разгледаме увеличения образ на сърцето.
Ще започнем с местоположението на сърцето.
Това е десният бял дроб,
а от другата страна е левият бял дроб.
И всичко това е обградено от ребрата, но тях няма да ги рисувам сега,
защото това само ще затрудни виждането на самото сърце.
Добър начин да се обясни какво точно прави сърцето, според мен,
е да се поставим на мястото на една клетка.
Представи си, че си клетка, и да кажем, че си клетка,
която се намира ето тук – това си ти.
Можеш да си в коя да е част от тялото.
Нека да кажем, че си малка клетка от пръста на крака.
Нека кажем, че си клетка от пръста на крака и целта ти, разбира се,
е да живееш и да изпитваш щастие,
а точно до теб се намира един малък кръвоносен съд.
Всъщност до всяка клетка в тялото ти се намира по един малък кръвоносен съд.
И тази клетка от пръста на крака се опитва да живее.
А клетките на пръстите на краката се нуждаят от определени неща, нали?
Например те се нуждаят от кислород.
Ще го напиша в бяло, за да е ясно.
Те се нуждаят от кислород,
а също и от хранителни вещества, нали?
Клетките се нуждаят от определени неща, за да са живи и щастливи.
От друга страна, те също така отделят отпадъчни вещества.
Те са като нас самите, правят боклук.
А този боклук може да е какво ли не, например въглероден диоксид.
Въглеродният диоксид е отпадъчно вещество за клетката.
Така че тя прави отпадъчни вещества
и нека за момент си представим, че няма кръвен поток.
Така, въпреки наличието на кръвоносен съд наблизо, кръвта не тече.
Това и ще напиша: "кръвта не тече".
И понеже тази малка клетка продължава да прави боклук,
нека нарисуваме малка топчица тук,
този боклук започва да се натрупва, става все повече и повече,
понеже кръвта не тече.
И накрая нашата малка клетка ще бъде заобиколена от боклук.
Ще затъне в отпадъци, буквално ще бъде покрита от тях.
И от друга страна, дали ще получава кислород и хранителни вещества?
Не.
Не получава нито едното.
И преди да измине дълго време, бих казал след няколко минути,
нашата клетка започва да си мисли:
"Чакай малко, това не е много щастлив начин на живот!",
което е много тъжно, направо ужасно.
И, ако това продължава, малката клетка ще умре.
Следователно това, от което се нуждае клетката на пръста на крака,
както и всяка друга клетка, клетка от пръста или кожна клетка, или която и да е жива клетка –
всички те се нуждаят от приток на кръв, нали така?
На клетката ѝ е нужно кръвта да тече плавно и спокойно.
Ако кръвта тече, тогава се получава много различна картина.
Ако кръвта тече, тогава изведнъж отпадъчните вещества биват отнесени.
Все едно някой е дошъл, изхвърлил е боклука и вече няма боклук из цялата къща.
Когато има приток на кръв, клетката си набавя и кислород, и хранителни вещества.
Тези неща ѝ биват доставени.
Така клетката ще е много, много щастлива и ще си живее добре.
Така че ако искаш клетките в тялото ти да си живеят добре като тази клетка тук,
имаш нужда от приток на кръв из цялото тяло.
Това е важно.
За да тече кръвта из цялото тяло, имаш нужда от нещо,
което постоянно да я държи в движение.
За постигнеш това за милиарди и милиарди клетки,
ще ти трябва доста мощна помпа, нали?
Нещо, което ще може да издърпа цялата кръв от тялото
и после да я върне обратно вътре.
И точно това е сърцето.
По същество, сърцето прави точно това.
То е една невероятна помпа, която изпомпва кръв,
така че тя да тече стабилно из цялото тяло.
Това и ще напиша като задължение № 1.
Това са задълженията на сърцето.
Задължения, първото от които е да осигурява постоянен кръвен поток.
Ще напиша "системно кръвообращение".
Системно кръвообращение, под което имам предвид цялото тяло.
Така че когато кажа "системен", имам предвид цялото тяло,
всички клетки в тялото.
Може да се види как точно става това на тази картинка.
Тук имаме една огромна вена, това е вена, и една артерия.
Това е артерия.
Кръвта се движи по артерията в тази посока.
И се влива в две вени, тази отгоре се нарича горна,
което просто означава че е отгоре.
Горна празна вена.
Това е името на вената.
А отдолу – не се вижда, понеже е от другата страна на сърцето,
но там има друга вена, която се нарича долна куха вена.
Тези две вени – това също е вена –
тези две вени всъщност донасят кръвта от цялото тяло до сърцето.
И тогава, когато сърцето е готово да я изпомпи обратно навън,
тя се стича по тази артерия, чието име е аорта.
Така че ако думата аорта ти е позната, става въпрос за тази артерия.
Това е начинът, по който кръвта се изпомпва из тялото.
Но това не е единственото задължение на сърцето.
Второто задължение на сърцето – също може да се види на тази картинка –
се нарича белодробно кръвообращение.
Белодробно кръвообращение.
Какво означава това?
Вече знаем, че клетките се нуждаят от кислород
и че също имат много въглероден диоксид под формата на отпадък.
Добре е тези неща да се придвижват.
Което пък става чрез движението на кръвта.
Но ако всъщност тялото не се отърве по някакъв начин от въглеродния диоксид,
или не бъде доставен нов кислород,
клетката няма да е много доволна.
Дори и при наличието на кръвен поток,
по някое време клетката ще иска и кислород.
А и трябва да се отърве от този въглероден двуокис.
Тук се включват белите дробове.
Случва се следното: преди сърцето да изпрати кръв през аортата,
преди отново да я изсипе обратно в тялото,
първо я изпраща при белите дробове.
Кръвта отива в левия и в десния бял дроб.
После кръвта се връща от десния и от левия бял дроб отново в сърцето.
И чак тогава достига до аортата.
Тази малка допълнителна стъпка, при която кръвта отива в белите дробове
и после се връща обратно в сърцето,
това е белодробното кръвообращение.
И последното нещо, което се вижда на тази картинка –
и е малко трудно да не се забележи,
са тези някак погрешно изглеждащи малки кръвоносни съдове,
които са върху сърцето.
Какво са те?
Имаме сини и червени –
сините са вени, червените са артерии,
но дали са част от системното кръвообращение, или от белодробното, или от нещо друго?
Тези кръвоносни съдове се наричат коронарни съдове.
Поотделно може да чуеш за коронарни артерии или коронарни вени,
но заедно можеш да ги наричаш просто коронарни кръвоносни съдове.
Ще добавя думата "кръвоносни" тук.
Тези коронарни кръвоносни съдове всъщност обслужват самия сърдечен мускул.
Не забравяй, сърцето е съставено от хиляди,
всъщност десетки хиляди клетки и те,
също като клетката на пръста на крака, която нарисувахме,
се нуждаят от кислород и хранителни вещества и също отделят отпадъчни продукти.
Така че тези клетки също ще се нуждаят от кръвоносни съдове, които да ги обслужват.
Точно това са коронарните кръвоносни съдове.
Те буквално са кръвоносните съдове,
които отиват до и обслужват сърцето.
Те са тези, които служат на сърцето.
Ако те обслужват сърдечния мускул и сърдечните клетки,
какво мислиш, дали са част от системното кръвообращение, или от белодробното?
Ако главната цел е обслужването на клетки,
тогава коронарните съдове спадат към системното кръвообращение.